ขอสอบถามหน่อยค่ะปกติเป็นคนที่ประจำเดือนมาไม่ตรงค่ะ ล่าสุดประจำเดือนมาวันที่ 1/3 แล้วมีเพศสัมพันธ์เมื่อวันที่ 14/4 มีการใส่ถุงยางอนามัยป้องกันและหลั่งนอก ไม่ได้กินยาคุมฉุกเฉิน ก่อนหน้านี้มีอาการเครียด นอนไม่เป็นเวลา ตอนนี้ประจำเดือนก็ยังไม่มาแต่รู้สึกปวดท้องอยู่3-4วันแล้วค่ะ อยากทราบว่าเสี่ยงตั้งครรภ์ไหมคะ
สวัสดีค่ะ ประจำเดือนปกตินั้นควรจะมาทุกเดือน ห่าง 22-35 วันจากรอบก่อน มาแต่ละครั้งประมาณ 3-7 วันแล้วหยุดสนิท ไม่มีออกผิดปกติระหว่างรอบเดือนอีกการที่ประจำเดือนมาไม่ตรงนั้น ยังมีโอกาสตั้งครรภ์ได้ แต่ถ้าได้มีเพศสัมพันธ์แบบใส่ถุงยางอนามัยป้องกันเอาไว้ตลอด โอกาสตั้งครรภ์ลดน้อยลงมาก น้อยกว่า 1-2%ตอนนี้ถ้าประจำเดือนไม่มา สามารถซื้อชุดตรวจครรภ์ทางปัสสาวะมาตรวจได้เองเบื้องต้น ให้ผลบวกได้ตั้งแต่ 10-14 วันหลังปฏิสนธิ หากให้ผลลบ แต่รอบเดือนก็ยังไม่มา ควรไปยืนยันผลที่รพ.และหาสาเหตุที่ทำให้ประจำเดือนไม่มา หรือก่อนหน้านี้มาไม่สม่ำเสมอต่อไป ซึ่งอาจเกี่ยวข้องกับความผิดปกติของมดลูกหรือรังไข่ก็ได้